KISKŐRÖS VÁROS SZLOVÁK NEMZETISÉGI
ÖNKORMÁNYZATA
Slovenská národnostná samospráva mesta Malý Kereš
Szám: 14-3/2023.

JEGYZŐKÖNYV

Készült:	Kiskőrös Város Szlovák Nemzetiségi Önkormányzata 2023. május 11-én (csütörtök) 8:00 órai kezdettel megtartott rendkívüli üléséről

Az ülés helye:		Kiskőrösi Polgármesteri Hivatal Díszterme 
			(6200 Kiskőrös, Petőfi Sándor tér 1.)

Jelen vannak:		Györk Ernőné			a testület elnöke 
Birkás Kálmánné		képviselő
Csővári János			képviselő
Valach Sándorné		képviselő

dr. Turán Csaba 		jegyző
Kőhegyiné Seres Anita		költségvetési referens
Chudi Barbara			jegyzőkönyvvezető

Távol maradt:		Barkóczi Jánosné		képviselő

Györk Ernőné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Csővári János képviselő legyen.

A testület a jegyzőkönyv hitelesítőjének egyhangú szavazással Csővári János képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 4 „igen” szavazattal az alábbiak szerint fogadta el:


N A P I R E N D:


1. 	AKTUÁLIS KÉRDÉSEK



1. napirend

AKTUÁLIS KÉRDÉSEK


Györk Ernőné a testület elnöke elmondta, hogy 2023. május 12-én a Városalapítók Napja, Országos Rétesfesztivál kapcsán vacsorával egybekötött megbeszélés lesz 80 fő részvételével. A vacsorán hagyományos, tradicionális szlovák étel kerül elkészítésre, melyhez az alapanyagok beszerzési költségeire 100.000 ,- Ft összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. 100.000,- Ft összeget biztosít a 2023. május 12. napján megrendezésre kerülő, vacsorával egybekötött megbeszélés alapanyagainak költségeire. 
2. az 1. pontban meghatározott összeget a 2023. évi költségvetés terhére biztosítja.
3. felkéri a Polgármesteri Hivatal Pénzügyi Osztályát, hogy a 100.000,- forint előleg készpénzben történő felvételét biztosítsa.”

Felelős:	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

17/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. 100.000,- Ft összeget biztosít a 2023. május 12. napján megrendezésre kerülő, vacsorával egybekötött megbeszélés alapanyagainak költségeire. 

2. az 1. pontban meghatározott összeget a 2023. évi költségvetés terhére biztosítja.

3. felkéri a Polgármesteri Hivatal Pénzügyi Osztályát, hogy a 100.000,- forint előleg készpénzben történő felvételét biztosítsa.


Felelős:	a testület elnöke
Határidő:	azonnal  






Györk Ernőné a testület elnöke elmondta, hogy 2023. május 20. napján, a Városalapítók Napja, Országos Rétesfesztivál rendezvényre érkezik egy delegáció Mátraszentimréről. A látogatás célja  a szlovák nemzetiségi közösség sajátos kulturális önazonosságának megerősítése, hagyományápolás. A delegáció megvendégelésének költségeire 50.000 ,- Ft összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. 50.000,- Ft összeget biztosít a 2023. május 20. napján érkező mátraszentimrei delegáció megvendégelésének költségeire.
2. az 1. pontban meghatározott összeget a 2023. évi költségvetés terhére biztosítja.
3. felkéri a Polgármesteri Hivatal Pénzügyi Osztályát, hogy az 50.000,- forint előleg készpénzben történő felvételét biztosítsa.”

Felelős:	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

18/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. 50.000,- Ft összeget biztosít a 2023. május 20. napján érkező mátraszentimrei delegáció megvendégelésének költségeire.

2. az 1. pontban meghatározott összeget a 2023. évi költségvetés terhére biztosítja.

3. felkéri a Polgármesteri Hivatal Pénzügyi Osztályát, hogy az 50.000,- forint előleg készpénzben történő felvételét biztosítsa.


Felelős:	a testület elnöke
Határidő:	azonnal  





[bookmark: _Hlk135917581]Györk Ernőné a testület elnöke elmondta, hogy 2023. május 20-21. között megrendezésre Városalapítók Napja, Országos Rétesfesztivál keretein belül a népdalkör, különböző települések delegációi, országos delegáltak, valamint kulturális csoportok érkezése várható. Az érkezők részére tradicionális, szlovák étel kerül elkészítésre, továbbá a hagyományos réteskészítés technikája is elsajátítható. Az alapanyagok és a  megvendégelés költségeire 300.000,- forint összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. 300.000,- Ft összeget biztosít a 2023. május 20-21. között megrendezésre kerülő Városalapítók Napja, Országos Rétesfesztivál programjain résztvevő népdalkör, különböző települések delegációi, országos delegáltak, valamint kulturális csoportok megvendégelésének költségeire.
2. az 1. pontban meghatározott összeget a 2023. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy a 300.000,- forint előleg készpénzben történő felvételét biztosítsa.”

Felelős:	a testület elnöke
Határidő:	azonnal 
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

19/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. 300.000,- Ft összeget biztosít a 2023. május 20-21. között megrendezésre kerülő Városalapítók Napja, Országos Rétesfesztivál programjain résztvevő népdalkör, különböző települések delegációi, országos delegáltak, valamint kulturális csoportok megvendégelésének költségeire.

2. az 1. pontban meghatározott összeget a 2023. évi költségvetésének terhére biztosítja.

3. felkéri a Polgármesteri Hivatal Pénzügyi Osztályát, hogy a 300.000,- forint előleg készpénzben történő felvételét biztosítsa.


Felelős:	a testület elnöke
Határidő:	azonnal  








Györk Ernőné a testület elnöke elmondta, hogy Városalapítók Napja, Országos Rétesfesztivál keretein belül az alapanyagok beszerzéséhez és a megvendégelés költségeihez támogatást szeretne kérni Kiskőrös Város Polgármesterétől. Az elkészített költségvetés alapján 150.000 Ft összegű támogatás kérését javasolja a testületnek. Elfogadás esetén az előzetes egyeztetés értelmében Kiskőrös Város Polgármestere a kért összeg erejéig támogatást nyújt. 

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata egyetért azzal, hogy a Nemzetiségi Önkormányzat 150.000 Ft összegű támogatást kérjen Kiskőrös Város Polgármesterétől a 2023. május 20-21. között megrendezésre kerülő Városalapítók Napja, Országos Rétesfesztivál programra érkezők megvendégelésének és az alapanyagok beszerzésének költségéhez.”  

Felelős:	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatokat hozta:

20/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata egyetért azzal, hogy a Nemzetiségi Önkormányzat 150.000 Ft összegű támogatást kérjen Kiskőrös Város Polgármesterétől a 2023. május 20-21. között megrendezésre kerülő Városalapítók Napja, Országos Rétesfesztivál programra érkezők megvendégelésének és az alapanyagok beszerzésének költségéhez. 


Felelős:	a testület elnöke
Határidő:	azonnal  





[bookmark: _Hlk135914060]Györk Ernőné a testület elnöke elmondta, hogy a Nemzetiségi Önkormányzat a Bethlen Gábor Alapkezelő Zrt. által, a nemzetiségi táborok 2023. évi költségvetési támogatására kiírt pályázati kiírás keretében 2022. november 23-án, NTAB-KP-1-2023/1-000301 azonosítószámon pályázatot nyújtott be 1.605.950, - Ft összegben. A támogatási kérelem pozitív elbírálásban részesült, azonban a megítélt támogatás összege 1.005.950 Ft-tal alacsonyabb, mint a tábor megvalósításának tervezett összköltsége. A Nemzetiségi Önkormányzat a költségeket felülvizsgálta és megállapította, hogy a tábor megfelelő színvonalon történő megvalósításához a 600.000 Ft vissza nem térítendő támogatáshoz további maximum 500.000, - Ft összegű önerőt szükséges biztosítania. Elmondta továbbá, hogy a projekt megvalósításához kis összegű anyagok, eszközök, belépőjegyek, stb.. beszerzése is szükséges, mely egyenként készpénzes számla ellenében történik. 
A fentiek alapján a testületnek javasolja, hogy a tábor megvalósításához maximum 500.000, - Ft önerőt biztosítson.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. egyetért azzal, hogy a Nemzetiségi Önkormányzat az NTAB-KP-1-2023/1-000301 azonosítószámon benyújtott pályázat megvalósításához maximum 500.000,- forint önerőt biztosítson.
2. az 1. pontban meghatározott összeget a 2023. évi költségvetésének terhére biztosítja.”

Felelős:	a testület elnöke
Határidő:	azonnal
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

21/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. egyetért azzal, hogy a Nemzetiségi Önkormányzat az NTAB-KP-1-2023/1-000301 azonosítószámon benyújtott pályázat megvalósításához maximum 500.000,- forint önerőt biztosítson.

2. az 1. pontban meghatározott összeget a 2023. évi költségvetésének terhére biztosítja.


Felelős:	a testület elnöke
Határidő:	azonnal  






Györk Ernőné a testület elnöke elmondta, hogy a testület tagjai a kiskőrösi szlovákokkal, kb. 30 fő részvételével Budapestre kíván utazni júniusban. A program részét képezi az újonnan felépült Zene háza, Néprajzi Múzeum, Természettudományi Múzeum és az Operaház megtekintése. A megvalósítás költségeire 100.000,- forint összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. 100.000,- Ft összeget biztosít a júniusi utazás megvalósításának költségeire.
2. az 1. pontban meghatározott összeget a 2023. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy a 100.000,- forint előleg készpénzben történő felvételét biztosítsa.”

Felelős:	a testület elnöke
Határidő:	azonnal 

A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

22/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata 

1. 100.000,- Ft összeget biztosít a júniusi utazás megvalósításának költségeire.

2. az 1. pontban meghatározott összeget a 2023. évi költségvetésének terhére biztosítja.

3. felkéri a Polgármesteri Hivatal Pénzügyi Osztályát, hogy a 100.000,- forint előleg készpénzben történő felvételét biztosítsa.


Felelős:	a testület elnöke
Határidő:	azonnal  



Kőhegyiné Seres Anita költségvetési referens elmondta, hogy a Magyar Államkincstár Önkormányzati Pénzügyi Szabályszerűségi Ellenőrzési Főosztálya 2022. július 1. napjától 2023. június 30. napjáig a 2022. évet érintően kincstári ellenőrzést hajtott végre. 2023. május 03-án megérkezett az ellenőrzési jelentés, amelyet az államháztartásról szóló 2011. évi CXCV. törvény 91.§ (3) bekezdése értelmében a zárszámadási határozat tervezettel együtt a képviselő-testület részére tájékoztatásul be kell nyújtani. A nemzetiségi önkormányzat 2022. évi költségvetése teljesítését, a 2022. december 31-én fennálló vagyoni, pénzügyi helyzetet, valamint az ezen időponttal végződő év gazdálkodásának eredményét bemutató éves költségvetési beszámoló jelentős összegű hibát nem tartalmaz, az éves beszámoló a Nemzetiségi Önkormányzat gazdálkodásáról megbízható és valós képet mutat. A közbenső megállapítások alapján több esetben megfelelően intézkedett a nemzetiségi önkormányzat. Ezek jellemzően jogszabály alapján kötelezően előírt szabályzatok, amelyek módosításra, elkészítésre kerültek. A közbenső megállapítások alapján megkezdett intézkedések számvitel technikai intézkedések; például a rendezvényhez beszerzett élelmiszerek könyvviteli nyilvántartása. A közbenső megállapítások alapján meg nem kezdett intézkedések az érvényesítésre; a COFOG módosítások ledokumentálására vonatkoznak. Az ellenőrzés javaslatainak megfelelően végzi a jövőben is a működését a nemzetiségi önkormányzat.

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata megismerte és elfogadja az ellenőrzési jelentésről szóló beszámolót.”

Felelős:	a testület elnöke
Határidő:	azonnal
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

23/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata megismerte és elfogadja az ellenőrzési jelentésről szóló beszámolót.


Felelős:	a testület elnöke
Határidő:	azonnal  





Kőhegyiné Seres Anita költségvetési referens elmondta, hogy az államháztartásról szóló 2011. évi CXCV. törvény (továbbiakban: Áht.) 87.§-a alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót, az éves költségvetési beszámoló alapján évente, az elfogadott költségvetéssel összehasonlító módon, az év utolsó napján érvényes szervezeti, besorolási rendnek megfelelő záró számadást (zárszámadást) kell készíteni. Az Áht. 91. § (1) bekezdése alapján: „A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.” 
Az említett paragrafus (3) bekezdése: „A nemzetiségi önkormányzat és a társulás zárszámadásának megalkotására az (1) és (2) bekezdést kell alkalmazni a 26. § (1) bekezdésében meghatározott eltérésekkel”, amelyek az alábbiak: „A nemzetiségi önkormányzatra, a társulásra és az általuk irányított költségvetési szervekre a 23-25. § rendelkezéseit kell alkalmazni, azzal, hogy  
a) költségvetési rendeleten költségvetési határozatot kell érteni,
b) a képviselő-testület hatáskörét a nemzetiségi önkormányzat képviselő-testülete vagy a társulási tanács gyakorolja,
c) a polgármester részére meghatározott feladatokat a nemzetiségi önkormányzat elnöke vagy a társulási tanács elnöke látja el,
d) a jegyző részére meghatározott feladatokat - a helyi nemzetiségi önkormányzatok kivételével - az országos nemzetiségi önkormányzat hivatalvezetője vagy a társulási tanács munkaszervezeti feladatait ellátó költségvetési szerv vezetője látja el.” A költségvetési összevont mérlegét az 1. sz. melléklet tartalmazza. A 2022. évi  működési támogatás teljes összegében felhasználásra került; a 2022. évi feladatalapú támogatásból  372.568,- Ft nem került felhasználásra. Ez az összeg a 2023. évben kerül felhasználásra.
A kiadások 45 %-a felhalmozási célú kiadás (beruházás és felújítás) volt, 48 %-a pedig dologi kiadás, valamint egyéb működési célú kiadás volt. Többéves kihatással járó döntéseket nem hozott az Önkormányzat, valamint közvetett támogatásokat sem nyújt. A 2023. évi költségvetést a 11/2023 (II.09.) számú határozattal elfogadta a Testület, amely tartalmazza a 2024. és 2025. év tervszámait is (6. sz. melléklet), ezzel megegyező tartalommal készült a 10. sz. melléklet, amely a 2022. évet követő 3 év tervezett bevételi előirányzatainak és kiadási előirányzatainak keretszámait tartalmazza. Az elnök nyilatkozatban értékelte az Önkormányzat belső kontrollrendszerét, amely a testület részére ismertetésre került az ülés keretein belül.

A testület elnöke határozati javaslatként az alábbiakat fogalmazta meg:

1. „A Képviselő-testület Kiskőrös Város Szlovák Nemzetiségi Önkormányzata 2022. évi zárszámadását

	15.096.454
	forint   
	teljesített költségvetési bevétellel,

	15.169.902
	forint
	teljesített költségvetési kiadással,

	                  450.751
	forint
	teljesített finanszírozási bevétellel,

	377.303
	forint
	maradvánnyal


állapítja meg.

2. A Képviselő-testület az előirányzat-felhasználási terv teljesítését a 3. mellékletben, a költségvetés végrehajtásának összevont mérlegét az 1. mellékletben foglaltak szerint jóváhagyja.

3. A Nemzetiségi Önkormányzat nem nyújtott közvetett támogatásokat. 

4. A Nemzetiségi Önkormányzat tulajdonában nincs gazdálkodó szervezet.

5. A Nemzetiségi Önkormányzatnak nincs hitele és nyújtott kölcsön állománya. 

6. A Képviselő-testület a Nemzetiségi Önkormányzat

a) a vagyonkimutatását a könyvviteli mérlegben szereplő adatok alapján; az eszközök értékvesztésének alakulását; a pénzeszközök változásának bemutatását a 4. mellékletben,
b) a maradványkimutatását az 5. mellékletben,
c) a többéves kihatással járó döntések számszerűsítését, évenkénti bontásban, szöveges indoklással és a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteit és kezességvállalásait, valamint saját bevételeket a 6. mellékletben,
d) az adósságot keletkeztető fejlesztési céljait a 7. mellékletben,
e) az eredménykimutatását a 8. mellékletben,
f) a vagyonleltárát a 10. mellékletben,
g) a 2022. évet követő három év tervezett bevételi előirányzatainak és kiadási előirányzatainak keretszámait a 9. mellékletben
h) az immateriális javak, tárgyi eszközök, koncesszióba, vagyonkezelésbe adott eszközök állományának alakulását a 11. mellékletben
i) a támogatással megvalósuló tervezett programjait, projektjeit, illetve ilyen projektekhez történő hozzájárulásait a 12. mellékletben
foglaltaknak megfelelően fogadja el.”

Felelős:	a testület elnöke
Határidő:	azonnal
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:

24/2023. sz. Szlovák Nemzetiségi Önk. határozat


H A T Á R O Z A T


1. A Képviselő-testület Kiskőrös Város Szlovák Nemzetiségi Önkormányzata 2022. évi zárszámadását

	15.096.454
	forint   
	teljesített költségvetési bevétellel,

	15.169.902
	forint
	teljesített költségvetési kiadással,

	                  450.751
	forint
	teljesített finanszírozási bevétellel,

	377.303
	forint
	maradvánnyal


állapítja meg.

2. A Képviselő-testület az előirányzat-felhasználási terv teljesítését a 3. mellékletben, a költségvetés végrehajtásának összevont mérlegét az 1. mellékletben foglaltak szerint jóváhagyja.

3. A Nemzetiségi Önkormányzat nem nyújtott közvetett támogatásokat. 

4. A Nemzetiségi Önkormányzat tulajdonában nincs gazdálkodó szervezet.

5. A Nemzetiségi Önkormányzatnak nincs hitele és nyújtott kölcsön állománya. 

6. A Képviselő-testület a Nemzetiségi Önkormányzat

j) a vagyonkimutatását a könyvviteli mérlegben szereplő adatok alapján; az eszközök értékvesztésének alakulását; a pénzeszközök változásának bemutatását a 4. mellékletben,
k) a maradványkimutatását az 5. mellékletben,
l) a többéves kihatással járó döntések számszerűsítését, évenkénti bontásban, szöveges indoklással és a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteit és kezességvállalásait, valamint saját bevételeket a 6. mellékletben,
m) az adósságot keletkeztető fejlesztési céljait a 7. mellékletben,
n) az eredménykimutatását a 8. mellékletben,
o) a vagyonleltárát a 10. mellékletben,
p) a 2022. évet követő három év tervezett bevételi előirányzatainak és kiadási előirányzatainak keretszámait a 9. mellékletben
q) az immateriális javak, tárgyi eszközök, koncesszióba, vagyonkezelésbe adott eszközök állományának alakulását a 11. mellékletben
r) a támogatással megvalósuló tervezett programjait, projektjeit, illetve ilyen projektekhez történő hozzájárulásait a 12. mellékletben
foglaltaknak megfelelően fogadja el.


Felelős:	a testület elnöke
Határidő:	azonnal  


Mellékletek a jegyzőkönyvhöz csatolva. 


Kőhegyiné Seres Anita költségvetési referens elmondta, hogy a Bethlen Gábor Alapkezelő Zrt. 2023. április 14-én honlapján közzétette a 2023.évi feladatalapú támogatások összegét. Kiskőrös Város Szlovák Nemzetiségi Önkormányzata 2023. évre 1.327.424 Ft támogatást nyert el. Ezt figyelemebe véve előirányzat módosítást kell végre hajtani az alábbiak szerint:
· Működési támogatás (B16) + 1.327.424 Ft
Működési célú bevételek megemelkednek 1.327.424 Ft-tal, míg a működési kiadások is megemelkednek 1.327.424Ft-tal, az alábbi bontás szerint:
· Személyi juttatások (K1):  +250.000 Ft
· Munkáltatót terhelő járulékok (K2): +83.000 Ft
· Dologi kiadások (K3): + 994.424 Ft
Az előirányzat módosítás hatására a bevételek, és kiadások mindösszesen összege 5.748.572 Ft-ra változik. Kiskőrös Város Szlovák Nemzetiségi Önkormányzata Elnöke Városalapítók Napja és Országos Rétesfesztivál rendezvényre (2023. május 20-21.) alapanyag vásárlásra Polgármester úrtól támogatást kért 150.000 Ft értékben (államháztartáson belüli támogatás működési célra). Polgármester úr 17-70/2023. sz. határozata alapján a támogatást megadta. A támogatás következtében működési támogatás +150.000 Ft, dologi kiadások  + 150.000 Ft.

A testület elnöke határozati javaslatként az alábbiakat fogalmazta meg:

„1.	 Kiskőrös Város Szlovák Nemzetiségi Önkormányzata (a továbbiakban: Nemzetiségi Önkormányzat) a 2023. évi költségvetésének
költségvetési bevételeit		5.521.269,- forintban
finanszírozási bevételeit 	   377.303,- forintban
költségvetési kiadásait		5.898.572,- forintban

állapítom meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.
A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványából képződött, felhasználása az előző évi kötelezettségvállalásoknak megfelelően történik.

2.	11/2023. (II.09) sz. Szlovák Nemzetiségi Önk. határozat 6.pontja az alábbiakkal egészül ki:
„A Testület felhatalmazza az Elnököt, hogy kiemelt előirányzatokon belül határozattal átcsoportosítást rendelhessen el.”

3.	 A 11/2023.(II.09.) sz. Szlovák Nemzetiségi Önkormányzati határozat 1., 2., 3., mellékletei e határozat 1., 2., 3. mellékleteire módosulnak.”
 

Felelős:	a testület elnöke
Határidő:	értelemszerűen
	
A testület megtárgyalta Györk Ernőné elnök által megfogalmazottakat és 4 „igen” szavazattal az alábbi határozatot hozta:


25/2023. sz. Szlovák Nemzetiségi Önk. határozat


H A T Á R O Z A T


1. 	Kiskőrös Város Szlovák Nemzetiségi Önkormányzata (a továbbiakban: Nemzetiségi Önkormányzat) a 2023. évi költségvetésének
költségvetési bevételeit		5.521.269,- forintban
finanszírozási bevételeit 	   377.303,- forintban
költségvetési kiadásait		5.898.572,- forintban

állapítom meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.
A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványából képződött, felhasználása az előző évi kötelezettségvállalásoknak megfelelően történik.

2. 	11/2023. (II.09) sz. Szlovák Nemzetiségi Önk. határozat 6.pontja az alábbiakkal egészül ki:
„A Testület felhatalmazza az Elnököt, hogy kiemelt előirányzatokon belül határozattal átcsoportosítást rendelhessen el.”

3. 	A 11/2023.(II.09.) sz. Szlovák Nemzetiségi Önkormányzati határozat 1., 2., 3., mellékletei e határozat 1., 2., 3. mellékleteire módosulnak.


Felelős:	a testület elnöke
Határidő:	azonnal  


Mellékletek a jegyzőkönyvhöz csatolva. 


Györk Ernőné a testület elnöke elmondta, hogy Kiskőrös Város Szlovák Nemzetiségi Önkormányzata 2023. évi költségvetési határozatát 2023. év kezdetéig nem alkotta meg Képviselő Testület, és az átmeneti gazdálkodásról határozatot nem alkotott, de az Elnök jogosult volt a nemzetiségi önkormányzatot megillető bevételek beszedésére, és az előző évi kiadási előirányzatokon belül a kiadások arányos teljesítésére. Az így folytatott gazdálkodás esetére is igaz, hogy a költségvetési bevételek a költségvetési bevételi előirányzatokon felül is teljesíthetők. A kiadások időarányos (2023. január-február hónap) teljesítésének felülvizsgálata megtörtént (19-19/2023. ikt.szám) a 2022. évi eredeti és utolsó módosítás előirányzataihoz viszonyítottan.

További kérdés, hozzászólás nem hangzott el, így Györk Ernőné elnök az ülést 8:45 órakor bezárta.



Kmf.




    Györk Ernőné 									        Csővári János
   a testület elnöke									  jegyzőkönyv-hitelesítő


Chudi Barbara
jegyzőkönyvvezető

